Diari Oficial de la Generalitat Valenciana


Sumari del DOGV 4225, del 10-04-2002 (2002/2855)

Informació pública de la convocatòria i bases específiques de convocatòria pública del procediment de selecció pel sistema de concurs oposició lliure d'una plaça de tècnic econòmic comptable de grau mitjà de l'Ajuntament de Massanassa.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/2855


Data del document
:   13-03-2002

Organisme emissor
:   Ajuntament de Massanassa

Tipus de document
:   Convocatòria

Descriptors 

:   * comptable
    * ciència econòmica
    * concurs administratiu

Informació pública de la convocatòria i bases específiques de convocatòria pública del procediment de selecció pel sistema de concurs oposició lliure d'una plaça de tècnic econòmic comptable de grau mitjà de l'Ajuntament de Massanassa. [2002/S2855]
  
Mitjançant Resolució de l'Alcaldia número 45, de data 8 de març de 2002, s'ha procedit a autoritzar la convocatòria i aprovar les bases que han de regir la convocatòria per a la provisió en propietat, mitjançant el sistema de concurs oposició lliure d'una plaça de tècnic econòmic comptable de grau mitjà, enquadrada en el grup B, escala d'administració especial, subescala tècnic de grau mitjà, pertanyent a l'oferta d'ocupació pública de l'any 2000, amb el següent contingut:
  
Bases reguladores de la convocatòria del procediment selectiu per a la provisió d'una plaça de tècnic econòmic comptable de grau mitjà
  
Primera. Objecte, denominació i característiques de la plaça que es convoca
  
És objecte d'aquestes bases la regulació de la convocatòria per a la provisió en propietat, mitjançant el sistema de concurs oposició lliure d'una plaça de tècnic econòmic comptable de grau mitjà. Aquesta plaça es troba enquadrada en el grup B, escala d'administració especial, subescala tècnic de grau mitjà. La plaça indicada forma part de l'oferta d'ocupació pública d'aquesta administració, anunciada en el Boletín Oficial del Estado.
  
Aquesta plaça queda adscrita als serveis d'Intervenció Tresoreria. El règim retributiu serà el corresponent al grup B de l'escala de classificació establida en l'article 25 de la Llei 30/1984, de 2 d'agost, de Mesures per a la Reforma de la Funció Publica; nivell de complement de destí 20.
  
Seran funcions pròpies del lloc de treball que es convoca, entre altres, les següents:
  
- Acompliment de la Tresoreria en els termes establits en els articles 5 i 6 del Reial Decret 1.174/1987, de 18 de setembre, del Règim Jurídic dels Funcionaris amb Habilitació Nacional; realitzarà tasques de col·laboració i suport a la Intervenció en l'exercici de les funcions, de control i fiscalització interna de la gestió econòmica, financera i pressupostària així com en la funció de la comptabilitat en els termes recollits en els articles 6 i 7 del text legal anteriorment citat; durà a terme la gestió, estudi, i proposta de caràcter administratiu de nivell superior en matèria financera; assumirà la realització de tasques de suport administratiu a les comissions informatives relacionades amb l'àrea.
  
L'aspirant que resulte seleccionat se sotmetrà al règim d'incompatibilitats vigent
  
Segona. Procediment de selecció
  
El procediment de selecció serà el concurs oposició lliure.
  
Tercera. Requisits dels aspirants
  
Per a poder prendre part en les proves selectives convocades, els interessats hauran de reunir els requisits següents, amb referència a l'últim dia del termini de presentació d'instàncies.
  
a) Tenir 18 anys complits i estar en possessió de la nacionalitat espanyola o la d'un dels restants estats membres de la Unió Europea o d'aquells estats a què els siga d'aplicació la lliure circulació de treballadors i treballadors en els termes previstos en la legislació que regula aquesta matèria.
  
b) Estar en possessió de la titulació acadèmica de diplomat en Ciències Empresarials, o en condicions d'obtenir-lo en la data en què acabe el termini de presentació d'instàncies; o tenir aprovat el tres primers cursos complets de la llicenciatura en Ciències Econòmiques o Empresarials, Administració i Direcció d'Empreses o equivalent. En tot cas, l'aspirant aportarà l'equivalència mitjançant certificat expedit a l'efecte per l'administració competent
  
c) No trobar-se sotmès en cap causa d'incompatibilitat o d'incapacitat de les establides legalment.
  
d) No patir cap malaltia ni defecte físic o psíquic que impedisca el normal desenvolupament de les funcions pròpies del lloc de treball.
  
Els qui tinguen la condició de minusvàlids hauran d'acreditar, amb caràcter previ a l'inici del procediment de selecció, la seua aptitud en la forma determinada en l'article 38.2 de la Llei 13/1982, de 7 d'abril, i en cas contrari no seran admesos.
  
e) No haver sigut separat mitjançant expedient disciplinari del servei de cap administració publica, ni trobar-se inhabilitat per a l'acompliment funcions públiques.
  
f) Els qui no puguen acreditar el seu coneixement de valencià mitjançant la presentació de certificat de coneixements de valencià en grau elemental expedit o homologat per la Junta Qualificadora de Coneixements de Valencià, o títol equivalent, hauran de comprometre's en el cas d'obtenir la plaça, a adquirir els dits coneixements en el termini de dos anys o a assistir als cursos de perfeccionament que a aquests efectes es programen. L'expressat compromís es formalitzarà en el model oficial que se'ls facilitarà a les dependències municipals, i s'haurà d'acompanyar junt amb la instància sol·licitant prendre part en la convocatòria.
  
Quarta. Formes i terminis de presentació d'instàncies
  
Les instàncies de sol·licitud per a prendre part en el procediment selectiu, en les quals els aspirants hauran de fer constar que coneixen i accepten les bases i que reuneixen tots i cadascun dels requisits exigits en la convocatòria referits a la data d'expiració del termini de presentació de sol·licituds, aniran adreçades a l'alcalde president de la corporació municipal i podrà fer-se ús del model normalitzat que a l'efecte facilitaran gratuïtament els Serveis d'Informació de l'Ajuntament.
  
Les instàncies es presentaren en el Registre General de l'Ajuntament o en qualsevol de les formes previstes en l'article 38 de la Llei 30/1992, de 26 de novembre, durant el termini de 20 dies hàbils, a comptar des del següent al de la publicació de l'extracte de la convocatòria en el Boletín Oficial del Estado.
  
Si l'últim dia del termini de presentació d'instàncies fóra dissabte o festiu, s'entendria prorrogat automàticament al primer dia hàbil següent.
  
A les instàncies s'adjuntarà obligatòriament la següent documentació:
  
a) Fotocòpia del document nacional d'identitat.
  
b) Fotocòpia de la titulació acadèmica mínima exigida.
  
c) Fotocòpia o resguard acreditatiu d'haver satisfet, en la Tresoreria Municipal o mitjançant gir postal la quantitat de 30 euros en concepte de drets d'examen.
  
Junt amb les instàncies els aspirants hauran de presentar obligatòriament la documentació justificativa dels mèrits al·legats per a la fase de concurs, i adjuntar les fotocòpies compulsades.
  
El tribunal únicament tindrà en compte per a la seua valoració la documentació expedida amb data anterior a l'últim dia del termini de presentació d'instàncies o fins aquest mateix dia.
  
Cinquena. Admissió dels aspirants
  
Dins dels 10 dies naturals següents a la data d'acabament del termini de presentació d'instàncies, l'Alcaldia aprovarà la llista provisional d'aspirants admesos i exclosos, que es farà pública al tauler d'anuncis de l'Ajuntament i en el Diari Oficial de la Generalitat Valenciana i serà notificada individualment a cada aspirant.
  
Es concedirà un termini de 10 dies hàbils més des de la publicació d'aquest anunci en el Diari Oficial de la Generalitat Valenciana per a la presentació de possibles reclamacions contra dita llista provisional o per a esmenar els errors en la instància o la falta d'algun requisit indispensable per a ser admès.
  
En el cas que es presenten reclamacions, les resoldrà l'Alcaldia i a aquests efectes es farà pública posteriorment la llista definitiva d'admesos i exclosos, tant al tauler d'anuncis municipal com en el Diari Oficial de la Generalitat Valenciana, i es notificarà de forma personalitzada als directament afectats.
  
Els errors materials o de fet podran esmenar-se en qualsevol moment del procediment, d'ofici o a instància de l'interessat. Si no es produïren reclamacions, la resolució provisional quedarà elevada a definitiva.
  
Sisena. Tribunal
  
El tribunal qualificador estarà compost:
  
President: el de la corporació municipal o el regidor en qui delegue.
  
Secretari: El de la corporació municipal o el funcionari en qui delegue, actuarà amb veu i sense vot.
  
Vocal: El funcionari que ocupe la direcció del servei dins de l'especialitat o, si no és possible, un tècnic o expert designat pel president de la corporació.
  
Vocal: Un funcionari de carrera de l'Ajuntament de Massanassa, per designació de l'Alcaldia.
  
Vocal: Un funcionari d'administració local que preste els seus serveis en l'àrea o especialitat designat per l'Alcaldia.
  
Vocal: Un representant de l'administració del Govern Valencià.
  
Vocal: Un representant dels funcionaris de l'Ajuntament de Massanassa designat per l'òrgan sindical competent.
  
Vocal: Un representant designat per cadascun dels grups polítics que integren la corporació.
  
En cada sessió del tribunal podran participar els membres titulars, i si estan absents, els suplents, ara bé, no podran substituir-se entre si en la mateixa sessió.
  
Els membres del tribunal hauran de posseir una titulació igual o superior a la requerida per al lloc de treball.
  
Les resolucions per les quals es nomenen els membres del tribunal qualificador faran constar la designació dels respectius suplents.
  
La composició concreta del tribunal es farà pública al tauler d'edictes d'aquesta casa consistorial i en el Diari Oficial de la Generalitat Valenciana.
  
El tribunal qualificador no podrà constituir-se ni actuar sense la presència, almenys, de més de la meitat dels seus membres, titulars o suplents indistintament, i en qualsevol cas caldrà la presència del president i del secretari o de qui legalment els substituïsca.
  
Els membres designats per a formar part del tribunal qualificador hauran d'abstenir-se d'intervenir i els interessats podran recusar-los en els casos i en la forma previstos en els articles 28 i 29 de la Llei 30/1992, de 26 de novembre.
  
El president del tribunal podrà disposar la intervenció de persones especialistes en la matèria pròpia de la plaça convocada, que actuarà com a assessor del tribunal, amb veu però sense vot.
  
Setena. Inici i desenvolupament de les proves
  
La data, hora i lloc de celebració del primer exercici de les proves selectives s'anunciarà en la publicació de la resolució que aprove la llista d'aspirants admesos i exclosos.
  
Una vegada començades les proves selectives, la publicació dels següents anuncis de celebració de la resta d'exercicis, es realitzarà al tauler d'anuncis de la corporació amb almenys 12 hores d'antelació, si es tracta de la crida d'un mateix exercici, o de 48 hores si la convocatòria es refereix a exercici distint.
  
L'ordre d'actuació dels aspirants en aquells exercicis que no puguen realitzar-se conjuntament, serà l'alfabètic, i s'iniciarà per l'aspirant la lletra del qual comence per les que resulte del sorteig públic que se celebrarà el dia anterior hàbil al de l'inici de la prova, sempre que no siga dissabte, a les 13.00 hores al saló de sessions de la casa consistorial.
  
El tribunal podrà requerir als aspirants en qualsevol moment que acrediten la seua personalitat, i, per tant, hauran d'anar proveïts del document nacional d'identitat.
  
Vuitena. Desenvolupament del procediment selectiu
  
El procediment selectiu consta de les fases de concurs en què es valoraran els mèrits i experiència dels aspirants i oposició consistent en la superació de les proves reflectides en la convocatòria.
  
Cada una de les fases es valorarà independentment i només seran computats en la fase de concurs els mèrits, prèviament avaluats, d'aquells aspirants que hagen superat la fase d'oposició.
  
8.1 Fase de concurs.
  
Una vegada acabades les proves selectives establides per a la fase d'oposició i junt amb el resultat de l'últim exercici de la fase d'oposició, el tribunal exposarà al públic la relació d'aspirants, que per haver superat tots els exercicis eliminatoris han de passar a la fase de concurs.
  
En la de concurs el tribunal procedirà a valorar els mèrits acreditats documentalment pels aspirants, segons la següent baremación:
  
8.1.1 Experiència professional:
  
Es valorarà fins a un màxim de 8 punts, l'experiència professional dels participants d'acord amb el següent barem:
  
a) Per serveis prestats en administracions locals, en llocs de treball d'idèntica o superior categoria i amb funcions semblants a la de la plaça convocada, a raó de 0,6 punts per any complet o si és procedent 12 mesos totalitzats de servei.
  
b) Per serveis prestats en administracions locals exercint funcions que estan recollides en el Real Decret 1.174/1987, de 18 de setembre, que regula el règim jurídic dels funcionaris d'administració local amb habilitació de caràcter nacional en Intervenció i/o Tresoreria de les corporacions locals a raó de 0,3 punts per any complet o si és procedent 12 mesos totalitzats de servei.
  
c) Per serveis prestats en l'administració local exercint funcions de caràcter administratiu 0,1 punt per any complet o si és procedent 12 mesos totalitzats de servei. Els serveis prestats en aquest apartat no es podran al·legar i per tant de computar conjuntament amb els al·legats en algun dels dos apartats anteriors.
  
L'experiència professional s'acreditarà d'acord amb els següents criteris:
  
Els treballs per a administracions públiques s'acreditaran sempre mitjançant certificat oficial de l'òrgan competent.
  
8.1.2 Formació:
  
Es valorarà fins a un màxim de 7 punts, la formació professional dels participants, d'acord amb el següent barem:
  
Titulació acadèmica. Es valorarà fins a un màxim de 2 punts la possessió de titulacions acadèmiques, sempre que no constituïsquen requisit per a l'accés a la plaça, i que tinguen relació amb les característiques del lloc, d'acord amb el següent criteri:
  
- Si el títol és de nivell superior a l'exigit en la convocatòria es valorarà a raó de 2 punts per titulació.
  
- Si el títol acadèmic és de nivell igual a l'exigit en la convocatòria es valorarà a raó d'1 punt per titulació.
  
Cursos de formació i perfeccionament: màxim 3 punts.
  
Es valoraran els cursos de formació i perfeccionament, el contingut dels quals estiga relacionat directament amb les funcions de la plaça que es convoca, de duració igual o superior a 20 hores, que hagen sigut cursats per l'interessat i que hagen sigut convocats o homologats per qualsevol centre o organisme públic de formació, d'acord amb la següent escala:
  
De 200 o més hores: 2 punts
  
De 100 o més hores: 1 punts
  
De 50 o més hores: 0,5 punts
  
De 20 o més hores: 0,25 punts
  
Valencià: màxim 2 punts.
  
El coneixement del valencià es valorarà fins a un màxim de 2 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:
  
Grau mitjà: 1,00 punts
  
Grau superior: 2,00 punts
  
La valoració del coneixement del valencià s'efectuarà puntuant exclusivament el nivell més alt obtingut.
  
8.2 Fase de l'oposició
  
Estarà integrada pels exercicis que a continuació s'indiquen i s'hauran de realitzar per l'ordre en què es relacionen.
  
8.2.1 Primer exercici. De caràcter obligatori i eliminatori.
  
Consistirà en la realització d'una o diverses proves pràctiques determinades pel tribunal immediatament abans d'iniciar l'exercici, relacionades amb les funcions pròpies del text i per les matèries incloses en el temari específic que figura en l'annex II de les bases.
  
El temps de duració de la prova serà determinat pel tribunal en funció de la dificultat que represente.
  
8.2.2 Segon exercici. De caràcter obligatori i eliminatori.
  
Consistirà a desenvolupar per escrit per un període màxim de dues hores un tema de caràcter general determinat pel tribunal immediatament abans d'iniciar l'exercici i relacionat amb el programa que es reflectix en els annexos de les bases de la convocatòria encara que no s'atinga a l'epígraf concret d'aquest, i els aspirants tindran àmplia llibertat pel que fa a la forma d'exposició.
  
Es valorarà la formació general, els coneixements específics sobre la matèria, la claredat i ordre d'idees, la facilitat d'exposició escrita, l'aportació personal de l'aspirant i la seua capacitat de síntesi.
  
Els aspirants llegiran l'exercici davant del tribunal que podrà, si així ho estima convenient i per temps de 15 minuts, sol·licitar aclariments i formular preguntes sobre el que exposat.
  
8.2.3 Tercer exercici. Obligatori i no eliminatori.
  
Consistirà en còpies al dictat un text en valencià elegit a l'atzar entre diversos textos proposats pel tribunal qualificador, per un termini màxim de 20 minuts.
  
En dit escrit al dictat en valencià es valorarà l'exactitud del text, les faltes d'ortografia, l'accentuació, etc.
  
La puntuació a atorgar en aquest Quart exercici serà entre 0 i 3 punts.
  
Novena. Qualificació dels exercicis
  
La qualificació dels exercicis serà la mitjana aritmètica de les puntuacions atorgades pels membres del tribunal.
  
Els exercicis obligatoris i eliminatoris es puntuaran entre 0 i 10 punts, quedant eliminats els aspirants que no aconseguisquen el mínim de 5 punts.
  
La qualificació resultant d'aquests tres exercicis vindrà determinada per la suma de les puntuacions obtingudes en cadascun d'aquests.
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per l'ordre de puntuació total, computada segons el que estableix l'article 4 del Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana.
  
En el cas que es produïsca empat entre algun dels aspirants, aquest empat es dirimirà a favor de l'aspirant que haja obtingut major puntuació en l'exercici pràctic, en cas de persistir l'empat s'atendrà a la puntuació del segon exercici i posteriorment el tercer.
  
Deu. Presentació de documents
  
Els aspirants proposats, que no podran excedir del nombre de places convocades, presentaran a les dependències de Recursos Humans de l'Ajuntament de Massanassa, en el termini de 20 dies hàbils, a comptar des de l'endemà de la publicació de la llista d'aprovats al tauler d'edictes municipal, els documents acreditatius de reunir les condicions i requisits per a poder optar a la plaça convocada, que en concret són:
  
a) Certificat de naixement expedit pel registre civil corresponent.
  
b) Còpia validada de la titulació acadèmica mínima exigida per a poder participar en el procediment selectiu, o aquella que siga equivalent legalment.
  
c) Declaració jurada de no haver sigut separat del servei de l'estat ni de l'administració autonòmica o local mitjançant expedient disciplinari, i de no trobar-se inhabilitat per a l'exercici de funcions públiques.
  
d) Declaració de l'interessat de no ocupar cap lloc o realitzar cap activitat en el sector públic dels delimitats en l'article 1 de la Llei 53/1984, de 26 de desembre, ni realitzar cap activitat privada incompatible legalment.
  
e) Certificat mèdic acreditatiu de no patir cap malaltia ni defecte físic que impossibilite l'exercici de les funcions corresponents, expedit en model oficial i per un facultatiu col·legiat competent.
  
Aquell que tinga la condició de funcionari públic estarà exempt d'acreditar documentalment els extrems i els requisits ja demostrats en obtenir l'anterior nomenament, i haurà de presentar certificat de l'òrgan administratiu del qual depenga, a fi d'acreditar la seua condició i totes les circumstàncies que consten en el seu expedient personal.
  
Si dins del termini indicat, i excepte en casos de força major degudament justificats, l'aspirant proposat no presenta la documentació citada o no reuneix els requisits exigits, aquell no podrà ser anomenat i quedaran anul·lades totes les seues actuacions, sense perjuí de la responsabilitat en què haguera pogut incórrer per falsedat en la instància. En aquest cas, i sempre que hi haja més aspirants que tinguen superats tots els exercicis de l'oposició, s'entendrà que la proposta de contractació recau automàticament en l'aspirant de la llista d'espera.
  
Complits els últims tràmits, es procedirà al nomenament com a funcionari de carrera per part de l'Alcaldia i l'aspirant haurà de prendre possessió de la plaça en el termini màxim de 30 dies naturals, a comptar des d'aquest moment.
  
El tribunal qualificador queda facultat per a resoldre els dubtes que es presenten i per a adoptar els acords necessaris per al bon desenvolupament d'aquest procediment selectiu, en tot allò no previst en aquestes bases.
  
Onze. Normativa i recursos
  
La convocatòria es regirà, en allò no establit per aquestes bases, per la normativa bàsica estatal sobre la funció pública continguda en la Llei 30/1984, de 2 d'agost, modificada per la Llei 22/1993, de 29 de desembre; en el Text Refós aprovat per Real Decret Legislatiu 781/1986, de 18 d'abril; Reial Decret 896/1991, de 7 de juny, així com per la normativa autonòmica valenciana sobre funció pública, Text Refós de 26 de març de 1991; Decret 33/1999, de març, i la resta de normes reglamentàries.
  
Seran igualment d'aplicació, les bases generals de selecció de personal, aprovades pel ple de l'Ajuntament en sessió de 2 de desembre de 1993.
  
Contra les resolucions i actes del tribunal, així com contra els seus actes de tràmit que impedisquen continuar el procediment o produïsquen indefensió, podrà interposar-se recurs ordinari davant de l'Alcaldia.
  
Annex
  
Programa temari
  
1. La Constitució. Significat i classes. La Constitució Espanyola. Procés constituent. Estructura i contingut essencial. Procediment de reforma.
  
2. La llei. Concepte i caràcters. Les lleis estatals. Lleis ordinàries i orgàniques. Normes del govern amb força de llei. Els tractats internacionals com a norma de dret intern.
  
3. Les relacions entre l'ordenament estatal i els ordenaments autonòmics. Lleis estatals i autonòmiques. Legislació bàsica, bases, legislació i execució.
  
4. El reglament. La potestat reglamentària: formació i fonament. Distinció de figures afins. Les relacions entre llei i reglament.
  
5. Els drets i deures fonamentals, les llibertats públiques i els principis rectors de la política social i econòmica en la Constitució Espanyola. La protecció i suspensió dels drets fonamentals. La protecció jurisdiccional dels drets fonamentals de la persona. El recurs d'empara.
  
6. Els conceptes d'administració pública i dret administratiu. La submissió de l'administració al dret. El principi de legalitat. Les potestats administratives.
  
7. Les fonts del dret administratiu. El reglament: titularitat de la potestat reglamentària. Àmbit material del reglament. El procediment d'elaboració dels reglaments. Eficàcia del reglament. Control dels reglaments il·legals i efectes de la seua anul·lació.
  
8. L'acte administratiu. Concepte. Elements. Classes. Requisits: la motivació i forma.
  
9. L'eficàcia dels actes administratius: el principi d'autotutela declaratiu. Condicions. La notificació: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.
  
10. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu. La revisió d'actes i disposicions per la pròpia administració: supòsits. L'acció de nul·litat, procediment, límits. La declaració de lesivitat. La revocació d'actes. La rectificació d'errors materials o de fet.
  
11. Terminació del procediment. L'obligació de resoldre. Contingut de la resolució expressa: principis de congruència i de no agreujament de la situació inicial. La terminació convencional. La falta de resolució expressa: el règim del silenci administratiu. El desistiment i la renúncia. La caducitat.
  
12. Recursos administratius: principis generals. Actes susceptibles de recurs administratiu. Regles generals de tramitació dels recursos administratius. Classes de recursos. Les reclamacions administratives prèvies a l'exercici d'accions civils i laborals. Les reclamacions economicoadministratives. Procediments substitutius dels recursos administratius: conciliació, mediació i arbitratge.
  
13. Règim jurídic dels contractes de les administracions públiques: administratius típics, especials i privats. Característiques dels contractes d'obres, de serveis públics, de subministraments i de consultaria, assistència i serveis. L'administració contractant: ens inclosos i exclosos de l'àmbit de la Llei de Contractes; l'òrgan de contractació. El contractista: capacitat, solvència, prohibicions, classificació.
  
14. La selecció del contractista, actuacions prèvies a la contractació. Procediments, formes i criteris d'adjudicació. Garanties. Perfeccionament i normalització del contracte. Execució i modificació dels contractes. Extinció del contracte.
  
Annex II
  
15. L'economia i la hisenda en la Constitució Espanyola. El model econòmic constitucional. Tributs, pressupostos, deute públic i fiscalització. Competències estatals, autonòmiques i locals en matèria tributaria. Principis constitucionals en matèria de finançament autonòmic i local.
  
16. La Carta Europea de l'Autonomia Local. Contingut. Especial referència als aspectes econòmics i financers de la carta. La seua posició i significació en l'ordenament jurídic espanyol.
  
17. El dret financer: concepte i contingut. Les fonts del dret financer. Els principis constitucionals del dret financer. Principis relatius als ingressos públics: legalitat i reserva de llei, generalitat, capacitat econòmica, igualtat, progressivitat i no confiscatorietat. Principis relatius a la despesa pública: legalitat i equitat, eficàcia, eficiència i economia en la programació i execució de la despesa pública.
  
18. El pressupost general de les entitats locals: concepte i contingut. L'estructura pressupostària. Els crèdits del pressupost de despeses: delimitació, situació i nivells de vinculació jurídica. Les bases d'execució del pressupost. Tramitació del pressupost general. La pròrroga pressupostària. Les modificacions de crèdit.
  
19. L'execució del pressupost de despeses i d'ingressos: les seues fases. Els pagaments a justificar. Els anticipes de caixa fixa. Les despeses de caràcter plurianual. La tramitació anticipada de despeses.
  
20. Els projectes de despesa. Les despeses amb finançament afectat: especial referència a les desviacions de finançament.
  
21. La liquidació del pressupost. Tramitació. Els romanents de crèdit. El resultat pressupostari: concepte, càlcul i ajustos. El romanent de tresoreria: concepte i càlcul. Anàlisi del romanent de tresoreria per a despeses amb finançament afectat i del romanent de tresoreria per a despeses generals.
  
22. La tresoreria de les entitats locals. Règim jurídic. El principi d'unitat de caixa. Funcions de la tresoreria. Organització. Situació dels fons: la caixa i els comptes bancaris. La realització de pagaments: prelació, procediments i mitjos de pagament. L'estat de conciliació.
  
23. La planificació financera. El pla de tresoreria i el pla de disposició fons. La rendibilització d'excedents de tresoreria. Les operacions de tresoreria. El risc de tipus d'interès en les operacions financeres. Instruments de cobertura.
  
24. El sistema de comptabilitat de l'administració local. Principis generals. Competències. Finalitats de la comptabilitat. La instrucció de comptabilitat per a l'administració local: estructura i contingut. Particularitats del tractament especial simplificat. Documents comptables. Llibres de comptabilitat.
  
25. El compte general de les entitats locals. Els estats i comptes anuals i annexos de l'entitat local i els seus organismes autònoms: contingut i justificació. Els comptes de les societats mercantils. Tramitació del compte general. Una altra informació a subministrar al ple, als òrgans de gestió i a altres administracions públiques.
  
26. El control intern de l'activitat economicofinancera de les entitats locals i els seus ens dependents.
  
La funció interventora: àmbit subjectiu, àmbit objectiu i modalitats. Especial referència als inconvenients.
  
27. Els controls financer, d'eficàcia i d'eficiència: àmbit subjectiu, àmbit objectiu, procediments i informes. L'auditoria com a forma d'exercici del control financer. Les normes d'auditoria del sector públic.
  
28. El control extern de l'activitat economicofinancera del sector públic. El tribunal de Comptes: organització i funcions. La jurisdicció comptable: procediments. La fiscalització de les entitats locals pel Tribunal de Comptes i els òrgans de control extern de les comunitats autònomes.
  
29. La relació jurídica tributària: concepte i elements. Fet imposable. Meritació. Exempcions. Subjecte actiu. Subjectes passius. Responsables. La solidaritat: extensió i efectes. El domicili fiscal. La representació. La transmissió del deute. Les bases imposable i liquidable. El tipus de gravamen. La quota i el deute tributari.
  
30. La gestió tributària: delimitació i àmbit. El procediment de gestió tributària. La liquidació dels tributs. La declaració tributària. Els actes de liquidació: classes i règim jurídic. La consulta tributària. La prova en els procediments de gestió tributària. L'agència estatal d'administració tributària. La gestió tributària en les entitats locals.
  
31. L'extinció de l'obligació tributària. El pagament: requisits, mitjos de pagament i efectes del pagament. La imputació de pagaments. Conseqüències de la falta de pagament i consignació. Altres formes d'extinció: la prescripció, la compensació, la condonació i la insolvència.
  
32. El procediment de recaptació en període voluntari. El procediment de recaptació en via de constrenyiment. Ajornament i fraccionament del pagament. Desenvolupament del procediment de constrenyiment: l'embargament de béns, alienació i aplicació i imputació de la suma obtinguda. Terminació del procediment. Impugnació del procediment. Les garanties tributàries.
  
33. La inspecció dels tributs. Actuacions inspectores per a la gestió dels tributs: comprovació i investigació, obtenció d'informació, la comprovació de valors i informe i assessorament. Règim jurídic de les funcions inspectores. El procediment d'inspecció tributària. Potestats de la inspecció dels tributs. Documentació de les actuacions inspectores. Les actes d'inspecció. La inspecció dels recursos no tributaris.
  
34. Les infraccions tributàries: concepte i classes. Les sancions tributàries: classes i criteris de graduació. Procediment sancionador. Extinció de la responsabilitat per infraccions.
  
35. La revisió en via administrativa dels actes de gestió tributària. Procediments especials de revisió. El recurs de reposició. Les reclamacions econòmic administratives. Especialitats de la revisió en via administrativa dels actes de gestió tributària dictats per les entitats locals.
  
36. Visió global del sistema tributari espanyol. Distribució de les diferents figures entre els distints nivells d'hisenda: estatal, autonòmica i local. Funcions dins del sistema de les distintes figures tributàries. Relacions entre els principals impostos. Harmonització fiscal comunitària.
  
37. L'impost sobre la renda de les persones físiques: l'obligació de retenir càrrec de les entitats locals. L'impost sobre el valor afegit. Naturalesa i àmbit d'aplicació. Fet imposable. Meritació. Exempcions. Subjectes passius i responsables: les seues obligacions. Base imposable. Tipus de gravamen. Deduccions i devolucions. Règims especials. Gestió de l'impost.
  
38. Els tributs locals: principis. La potestat reglamentària de les entitats locals en matèria tributària: contingut de les ordenances fiscals, tramitació i règim d'impugnació dels actes d'imposició i ordenació de tributs. L'establiment de recursos no tributaris.
  
39. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable. Base liquidable. Quota, meritació i període impositiu. Gestió cadastral. Gestió tributària. Inspecció cadastral.
  
40. L'impost sobre activitats econòmiques. Naturalesa. Fet imposable. Subjecte passiu. Exempcions. Quota: les tarifes. Meritació i període impositiu. Gestió censal. Gestió tributària. Inspecció censal.
  
41. L'impost sobre vehicles de tracció mecànica. Naturalesa i fet imposable. Subjecte passiu. Base imposable, quota i meritació. Gestió. L'impost sobre construccions, instal·lacions i obres. Naturalesa i fet imposable. Subjecte passiu. Base imposable. Quota i meritació. Gestió. L'impost sobre l'increment de valor dels terrenys de naturalesa urbana. Naturalesa i fet imposable. Subjecte passiu. Exempcions. Base imposable. Quota. Meritació. Gestió.
  
42. Taxes i preus públics: principals diferències. Les contribucions especials: bestreta i ajornament de quotes i col·laboració ciutadana. Les quotes d'urbanització.
  
43. La participació de municipis i províncies en els tributs de l'estat i de les comunitats autònomes. Criteris de distribució i regles d'evolució. Règims especials. Els ingressos de dret privat. Les subvencions i altres ingressos de dret públic.
  
44. El crèdit local. Classes d'operacions de crèdit. Naturalesa jurídica dels contractes: tramitació. Les operacions de crèdit a llarg termini. Finalitat i duració. Competència. Límits i requisits per a la concertació d'operacions de crèdit a llarg termini. La concessió d'avals per les entitats locals.
  
45. La relació estatutària. Els drets dels funcionaris locals. Drets individuals. Especial referència a la carrera administrativa i a les retribucions. El règim de Seguretat Social. Drets col·lectius. Sindicació i representació. El dret de vaga. La negociació col·lectiva.
  
46. Les societats mercantils en general. Concepte legal de societat mercantil. Classes. Dissolució i liquidació de societats. El Registre Mercantil.
  
47. Títols valors. Lletra de canvi. La relació causal i forma en la lletra de canvi. La provisió de fons. Requisits essencials relatius al document i a les persones. L'acceptació i l'aval. L'endós. El protest.
  
48. El xec. Analogies i diferències amb la lletra de canvi. Requisits i modalitats. La provisió. La presentació i el pagament del xec. Protest del xec. Les accions cambiàries.
  
49. Les obligacions mercantils. Contractes mercantils. Contracte de compte corrent. Compravenda mercantil. Contracte de comissió. El lísing.
  
50. Contractes bancaris. Classificació. El dipòsit bancari. Els préstecs bancaris. L'obertura de crèdit: concepte, naturalesa i classes. Règim dels contractes d'obertura de crèdit. El descompte bancari.
  
51. La suspensió de pagaments. Pressupostos, efectes i òrgans de la suspensió de pagaments. El conveni. Els dèbits a la hisenda local en la suspensió de pagaments.
  
52. La fallida. Conceptes i classes. Òrgans de la fallida. La retroacció de la fallida. Efectes de la fallida.
  
53. Els delictes comesos pels funcionaris públics. Els delictes contra la hisenda pública.
  
54. Les fonts del dret local. Regulació bàsica de l'estat i normativa de les comunitats autònomes en matèria de règim local. La incidència de la legislació sectorial sobre el règim local.
  
55. La potestat reglamentària de les entitats locals: reglaments i ordenances. Procediment d'elaboració. El reglament orgànic. Els bans.
  
56. L'organització municipal. Òrgans necessaris. L'alcalde: competències i estatut personal. Delegació d'atribucions de l'alcalde. Els tinents d'alcalde.
  
57. El ple de l'Ajuntament: composició i funcions. La Comissió de Govern. Òrgans complementaris: comissions informatives i altres òrgans. Els grups polítics. Els règims municipals especials. La participació veïnal en la gestió municipal.
  
58. Les competències municipals: sistema de determinació. Competències pròpies i delegades. Els serveis mínims. La reserva de serveis.
  
59. Singularitats del procediment administratiu de les entitats locals. Tramitació d'expedients. Els interessats. Abstencions i recusacions. La revisió i revocació dels actes i acords dels ens locals. Impugnació pels administrats i membres de les corporacions locals.
  
60. El servei públic en les entitats locals. Les formes de gestió. Especial referència a la concessió de serveis, organismes autònoms i a l'empresa pública local. La iniciativa pública econòmica de les entitats locals. El consorci.